CELEX: 62011TN0364
Language: sk
Date: 2011-07-12 00:00:00
Title: Vec T-364/11: Žaloba podaná 12. júla 2011 — Arla Foods/ÚHVT — Artax (Lactofree)

24.9.2011   
            
            
               SK
            
            
               Úradný vestník Európskej únie
            
            
               C 282/26
            
         Žaloba podaná 12. júla 2011 — Arla Foods/ÚHVT — Artax (Lactofree)
   (Vec T-364/11)
   2011/C 282/55
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Arla Foods AMBA (Viby J, Dánsko) (v zastúpení: J. Hansen, lawyer)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Artax Beteiligungs- und Vermögensverwaltungs AG (Linz, Rakúsko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 18. apríla 2011 vo veci R 1357/2009-2 a vyhlásil prihlášku ochrannej známky Spoločenstva č. 4647533 za neplatnú pre výrobky zaradené do tried 5, 29, 30 a 32 v súlade s rozhodnutím výmazového oddelenia z 11. septembra 2009, a
            
         
               —
            
            
               uložil žalovanému a ďalšiemu účastníkovi konania pred odvolacím senátom náhradu trov konania na výmazovom oddelení, na odvolacom senáte a na Všeobecnom súde.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: obrazová ochranná známka „Lactofree“ pre výrobky zaradené do tried 5, 29, 30 a 32 — prihláška ochrannej známky Spoločenstva č. 4647533.
   
      Majiteľ ochrannej známky Spoločenstva: ďalší účastník konania pred odvolacím senátom.
   
      Účastník, ktorý sa domáha vyhlásenia neplatnosti: žalobkyňa.
   
      Odôvodnenie návrhu na vyhlásenie neplatnosti: účastník konania navrhujúci vyhlásenie neplatnosti svoj návrh, ktorý sa zakladal na staršej prihláške ochrannej známky Spoločenstva č. 4532751 pre obrazovú ochrannú známku (farebnú) „lactofree“ pre výrobky zaradené do triedy 29, opieral o článok 53 ods. 1 písm. a) a článok 8 ods. 1 písm. b) nariadenia Rady (ES) č. 207/2009.
   
      Rozhodnutie výmazového oddelenia: potvrdenie výmazu časti výrobkov.
   
      Rozhodnutie odvolacieho senátu: zrušenie rozhodnutia výmazového oddelenia a zamietnutie návrhu na vyhlásenie neplatnosti.
   
      Dôvody žaloby: porušenie článku 53 ods. 1 písm. a) a článku 8 ods. 1 písm. b) nariadenia Rady (ES) č. 207/2009, pretože odvolací senát nesprávne posúdil porovnanie znakov, a teda aj celkové hodnotenie pravdepodobnosti zámeny medzi obrazovými ochrannými známkami „lactofree“ a „Lactofree“.